5 เหตุผล ห้ามพลาดชมศึก ONE: WARRIORS DREAM
วันที่ 13 พ.ย. ศึก ONE Championship จะกลับมาระเบิดความมันอีกครั้งที่กรุงจาการ์ตา ประเทศอินโดนีเซีย ภายใต้ชื่อรายการ ONE: WARRIORS DREAM วันที่ 17 พฤศจิกายน โดยคู่เอกของรายการจะเป็นการพบกันระหว่าง ไทเลอร์ แม็กไกวร์ ผู้ยังไม่เคยพ่ายใครบนเส้นทางอาชีพ กับโอกาสครั้งแรกในการลุ้นแชมป์โลก ซึ่งจะพบกับ เซบาสเตียน คาเดสตัม มีเข็มขัดแชมป์ ONE รุ่นเวลเตอร์เวต ที่ว่างอยู่เป็นเดิมพัน นอกจากนี้ ในคู่อื่นๆ ยังเต็มไปด้วยความน่าสนใจมากมาย และนี่ก็คือ 5 เหตุผลที่คุณจะต้องชมศึกนี้ให้ได้,1. บททดสอบครั้งใหญ่ของ ไทเลอร์ แม็กไกวร์ ยอดฝีมือชาวอเมริกันวัย 32 ปี ผู้ยังไม่เคยปราชัยให้ใครมาก่อนในสังเวียนกรง เขามาพร้อมสถิติชนะรวด 11 ไฟต์ ก่อนที่จะได้พบคาเดสตัมในครั้งนี้ ซึ่งนี่นับเป็นไฟต์ที่ยากที่สุดของเจ้าตัวบนเส้นทางอาชีพอย่างไม่ต้องสงสัย สำหรับ คาเดสตัม มีสถิติชนะ 10 แพ้ 4 เขามีชื่อเสียงอย่างมากจากการโจมตีที่ก้าวร้าวดุดัน จะบอกได้ว่านี่คือการแข่งขันระหว่างจอมน็อกเอาต์กับจอมซับมิสชั่นก็ไม่ผิดนัก ซึ่งก็ต้องรอชมว่าแม็กไกวร์จะทำได้ดีแค่ไหน,2. เดิมพันด้วยเข็มขัดแชมป์โลก อย่างที่เกริ่นไปแล้วว่า แม็กไกวร์-คาเดสตัม คือการประกบคู่ที่ยอดเยี่ยม ชายสองคนมีสไตล์และทักษะต่างกันสุดขั้ว โดยทั้งคู่จะห้ำหั่นกันเพื่อตำแหน่งแชมป์โลก มีนักกีฬาเพียง 26 คนเท่านั้นทั้งฝั่งชายและฝ่ายหญิงที่สามารถก้าวมาถึงจุดนี้ ซึ่งแน่นอนว่าแฟนกีฬาตัวยงของวงการศิลปะป้องกันตัวไม่สมควรพลาดชมด้วยประการทั้งปวง,3. การเปิดตัวของ นีกี้ โฮลซ์เกน ในการแข่งขัน ONE Super Series กติกาคิกบ็อกซิ่ง จะมีไฟต์ที่น่าตื่นเต้นเกิดขึ้นในศึก ONE: WARRIORS DREAM นี้ด้วย เมื่อตำนานของวงการจะได้โอกาสขึ้นเวทีเป็นครั้งแรก นั่นก็คือ โฮลซ์เกน ดีกรีแชมป์โลกหลายสมัยและมีประสบการณ์คิกบ็อกซิ่งอาชีพมานานกว่า 16 ปี โดยโฮลซ์เกนจะได้ดวลกับ คอสโม อเล็กซานเดร ซึ่งทั้งคู่เคยเจอกันมาแล้วเมื่อปี 2010 และเป็นโฮลซ์เกนที่เอาชนะมาได้ ปัจจุบันในวัย 34 ปี ซุปเปอร์สตาร์ชาวดัตช์มุ่งหวังจะคว่ำอเล็กซานเดรให้ได้อีกครั้ง,4. อีกคู่ที่มีการรีแมตช์ ในศึก ONE: WARRIORS DREAM นี้จะมีอีกหนึ่งคู่ที่รีแมตช์กัน นั่นก็คือ เลิศศิลา ภูเก็ตท็อปทีม จะพบกับ ซอก ธี ภายใต้กติกามวยไทย โดยทั้งสองคนเคยลุยกันมาแล้วในศึก ONE: PINNACLE OF POWER เมื่อเดือนพฤษภาคมที่ผ่านมา ซึ่งไฟต์นั้นเป็นที่น่าจดจำอย่างมากจากการเดินหน้าสาดอาวุธใส่กันอย่างดุเดือดของทั้งคู่ ก่อนสุดท้ายจะเป็นเลิศศิลาที่ชนะคะแนนไปอย่างไม่เอกฉันท์ ทำให้ยอดมวยไทยที่มีสถิติอาชีพรวมกัน 492 ไฟต์ได้โอกาสมาฟาดปากให้แฟนๆ ได้มันสะใจกันอีกครั้ง,5. ก้าวสำคัญของ เอลิพิทัว ซิเรการ์ ทักษะมวยปล้ำเป็นพื้นฐานสำคัญมากสำหรับศิลปะป้องกันตัวแบบผสมผสาน หนึ่งในดาวรุ่งที่น่าจับตามองที่สุดของวงการอย่าง เอลิพิทัว ซิเรการ์ ชาวอินโดนีเซียเองก็มีทักษะมวยปล้ำที่ยอดเยี่ยมก่อนตัดสินใจเข้าสู่วงการนี้ ด้วยวัย 21 ปี เขามาพร้อมประสบการณ์สองไฟต์แรกด้วยชัยชนะที่ไม่ครบยกทั้งสองไฟต์ นักกีฬาจากค่ายดัง Bali MMA จะขึ้นสังเวียน ONE: WARRIORS DREAM พบกับคู่ต่อกรชาวปากีสถาน มูฮัมหมัด อิมราน ซึ่งหากครั้งนี้ซิเรการ์คว้าชัยได้อีก เราอาจได้เห็นซุปเปอร์ฮีโร่ของอินโดนีเซียคนใหม่ถือกำเนิดขึ้นก็เป็นได้,สำหรับโปรแกรมการแข่งขันทุกคู่ในรายการ ONE: WARRIORS DREAM มีดังนี้,- ไทเลอร์ แม็กไกวร์ vs. เซบาสเตียน คาเดสตัม (ชิงแชมป์ว่างรุ่นเวลเตอร์เวต),- นีกี้ โฮลซ์เกน vs. คอสโม อเล็กซานเดร (กติกาคิกบ็อกซิ่ง),- พริสซิลา เฮอร์ตาติ ลุมบัน กาโอล vs. แองเจลี เซบานาล,- พงษ์ศิริ มิตรสาธิต vs. ฮายาโตะ ซูซูกิ,- เลิศศิลา ชุมแพทัวร์ vs. ซก ธี (กติกามวยไทย),- แซ็ค เซน vs. จิมมี ยาโบ,- เอลิพิทัว ซิเรการ์ vs. มูฮัมหมัด อิมราน,- เอกี้ รอซเทน vs. เอ็ดดีย์ คาไล,- เจ้า จื้อ คัง vs. แด ฮวาน คิม,- ยูจีน โทกูเอโระ vs. ทัตสึมิตสึ วาดะ,- บราวน์ ปินาส vs. โยฮันน์ ดราย (กติกามวยไทย),- เซียะ เฉา vs. บรูโน ปุชชี,ทั้งนี้ ศึก ONE: WARRIORS DREAM จะถ่ายทอดบันทึกการแข่งขันทางไทยรัฐทีวี ช่อง 32 วันที่ 18 พฤศจิกายน ตั้งแต่เวลา 22.30 น. เป็นต้นไป 
ศึก ONE: WARRIORS DREAM พร้อมลุย 17 พ.ย. ที่กรุงจาการ์ตา ประเทศอินโดนีเซีย ไทยรัฐทีวี ช่อง 32 ถ่ายทอดบันทึกการแข่งขัน 18 พ.ย.นี้
ศึกสังเวียนเดือด,ไทเลอร์ แม็กไกวร์,เซบาสเตียน คาเดสตัม,ไทยรัฐทีวี